מרים גולן (משוררת)

מרים (מירי) גולן (נולדה ב-6 בדצמבר 1975), היא משוררת ומוזיקאית ישראלית, זוכת פרס שרת התרבות למשוררים, פרס רחל נגב לשירה, פרס פסטיבל המשוררים במטולה ופרס הרי הרשון.

== ביוגרפיה ==
גולן נולדה וגדלה בירושלים במשפחה מסורתית. שירתה בצה"ל בחיל השריון בתפקידי מחשוב. בוגרת האוניברסיטה העברית בירושלים בחוגים לספרות אנגלית ולספרות כללית והשוואתית. למדה בתוכנית אישית למוסמך במדעי הרוח פילוסופיה, שירה עברית ושירה אמריקאית אך לא השלימה את כתיבת התזה. בנוסף למדה תסריטאות בבית הספר לקולנוע ולטלוויזיה 'מעלה' והוראת ספרות במכון כרם.

בראשית שנות העשרים של חייה החלה לנהל אורח חיים דתי. בשנת 2005 נישאה למוזיקאי עמיר בניון, ולהם בן ובת<ref></ref>. בשנת 2018 התגרשו.

== ספרות ==
גולן החלה לכתוב שירים וסיפורים בילדותה. שירה הראשון בדפוס, "ימים שלמים חייתי מאהבה" פורסם בגיליון 14 של כתב העת חדרים, וזכה לעיבוד תיאטרלי.

בשנת תשנ"ז זכתה בפרס הרי הרשון עבור קובץ השירים in vitro. עד לפרסום ספרה הראשון פורסמו שיריה בכתבי עת שונים, ביניהם כרמל ומשיב הרוח.

בשנת תשס"ה פרסמה בגיליון 10 של כתב העת "כרמל" את המסה "הרוח היא ההרה" על שירתה של המשוררת חביבה פדיה.

בשנת 2010 יצרה וערכה את החוברת המלווה את אלבום הקונספט של עמיר בניון "אלוף בשחור: הרהורים". בחוברת הופיעו שירים פרי עטה לצד שירי האלבום.

בשנת 2014 הקימה את "כנרית", הוצאת ספרים ולייבל מוזיקלי. בשנת 2015 זכתה בפרס רחל נגב מטעם החוג לספרות עברית באוניברסיטה העברית על כתב יד בעילום שם. שנה לאחר מכן ראה אור ספרה "ללה מרי" בהוצאת כנרית. הספר זיכה אותה בפרס שרת התרבות בתחומי היצירה הספרותית ובפרס טבע מטעם פסטיבל המשוררים במטולה.

בשנים 2017 - 2018 הגישה בכאן מורשת תוכנית רדיו אישית בנושא ספרות, יהדות ותרבות בשם "פרשת דרכים"

שיריה הוסיפו להתפרסם בכתבי עת ובעיתונות היומית: בגיליון 18 של כתב העת המוסך ראו אור שירים מתוך המחזור "קריעה".

בשנת 2020 ראה אור בתמיכת מועצת הפיס לתרבות ולאמנות ספרה השני "אל העיר - קינה", גם הוא בהוצאת כנרית. בשנת 2021 פרסמה שירים בכתבי העת "משיב הרוח" ו"יהי", ובמוסף "תרבות וספרות של עיתון "הארץ". ביוני 2022 פרסמה במוסף הארץ את הפואמה "הצהרת הון" שזכתה לתגובות רבות.

בהמשך השנה כתבה טורים על פרשת השבוע עבור עיתון "הארץ"<ref></ref> וטורים אישיים על תרבות ויהדות עבור אתר הידברות<ref></ref>.

באפריל 2022 הייתה חלק מצוות השיפוט בתחרות הסיפור הקצר של עיתון הארץ<ref></ref>. גולן מרבה להתבטא בנושאים חברתיים ופוליטיים, בעיקר בתחומים הקשורים בזכויות נשים. בנובמבר 2022 קיבלה לצד אישי ציבור נוספים את "אות החלוצים החדשים" מטעם האיגוד הספרדי העולמי. באותו חודש ראה אור שירה "עונה" בגיליון כתב העת של אגודת הסופרות והסופרים העברים בישראל מאזנים.<ref></ref>

בשנת 2023 פרסמה בהזדמנויות שונות מספר קטעים מתוך הפואמה "לונדון" במוסף "תרבות וספרות" של עיתון הארץ.<ref></ref>. בחודש מאי השתתפה ברב שיח במסגרת התכנית "פרספקטיבות" של בית אבי חי שעסקה בקיטוב החברתי שהתעורר בעקבות הרפורמה המשפטית לצד אלמוג בהר ושפרה קורנפלד.

עם פרוץ מלחמת חרבות ברזל פרסמה את השיר הארוך "כל הנשים ערות" שעסק בהשפעת אירועי 7 באוקטובר על נשים, ובהמשך את "עננו" (אל מסתתר), פיוט מודרני העוסק באירועי טבח 7 באוקטובר ומבקש גאולה לישראל ואת שחרור החטופות והחטופים.

בינואר 2024 השתתפה בהסכת "תהילים - שירת יחד, תפילת רבים" של הספרייה הלאומית, עם המוזיקאים שאנן סטריט ויאיר הראל.

== ספריה ==
* ללה מרי. ספר שירה, הוצאת כנרית, 2016.
* אל העיר - קינה. ספר שירה, הוצאת כנרית, 2020.

== מוזיקה ==
גולן כתבה יחד עם עמיר בניון שירים שביצע בשלושה מאלבומיו. באלבום עץ על מים כתבה גולן את השירים "מלך בשדה", "לאן אלך מרוחך", "שיר ארץ", את "אחרי שנקרע הים" שזכה לתגובות חמות, ואת שיר הנושא של האלבום. עבור האלבום סופה נכתבו השירים "כשיבוא השקט", ו"בכל חורף". באלבום "מלה ברוח" בניון מבצע חמישה משיריה, ביניהם את "אין עוד יופי" שזכה להשמעות רבות<ref></ref>.

גולן כתבה שירים עבור אמנים שונים, ביניהם מירי מסיקה, ישי לוי ומורן אהרוני.

בשנת 2019 הוציאה גרסת כיסוי לשירם של נתן אלתרמן וסשה ארגוב, "שיר משמר". בהפקת השיר שיתפה פעולה עם המוזיקאים אדם בן אמיתי ודניאל סלומון.

בדצמבר 2022 הוציאה את הסינגל "ואילו פינו", לחן של גולן לטקסט שערכה מתוך תפילת "נשמת כל חי", בהפקת המוזיקאי צח דרורי.

באפריל 2024 הוציאה את שיר שכתבה והלחינה בשם "אני לא לבד", סינגל ראשון מתוך אלבום מקורי בהפקת צח דרורי. את השיר ליווה קליפ בבימויו של דניאל דהאן.

== קישורים חיצוניים ==
* 
* [https://library.osu.edu/projects/hebrew-lexicon/03099.php מרים גולן] באתר לקסיקון הספרות העברית החדשה
* 
* 
* [https://www.facebook.com/miri.golan.39/ מרים גולן] ברשת החברתית פייסבוק
* טקסטים של [https://www.haaretz.co.il/ty-WRITER/0000017f-da2b-dea8-a77f-de6b59df0000 מרים גולן] באתר עיתון "הארץ"
* 
* מרים גולן, 
* מרים גולן, 
* מרים גולן, [https://gluya.org/immersion-in-water/ על הטבילה], מחזור שירים במגזין גלויה, ספטמבר 2021
* 
* דעאל רודריגז גארסיה, [https://blog.nli.org.il/mussach-97-critique/ שירים מתוך הקריעה], על אל העיר - קינה, המוסך, אפריל 2021
* חוה פנחס כהן, [https://maala.co.il/%D7%91%D7%A7%D7%A6%D7%94-%D7%94%D7%A9%D7%99%D7%A8-%D7%99%D7%A9%D7%9F-%D7%90%D7%99%D7%A9/ בקצה השיר ישן איש], באתר "מעלה", מרץ 2021
* מרים גולן בתוכנית [https://www.kan.org.il/content/kan/podcasts/p-8290/32902/ ברית מילה], שיחה עם המשורר שלומי חתוכה, כאן הסכתים, נובמבר 2020.
* 
* זהר אלמקייס, [https://www.bac.org.il/blog/?postID=14467 מזל שיש לי אותך], ראיון עם מרים גולן, מגזין בית אבי חי, מאי 2016
* ריקי רט, [https://www.makorrishon.co.il/nrg/online/11/ART2/741/111.html ראיון עם מרים גולן], מקור ראשון, דצמבר 2015

== הערות שוליים ==

קטגוריה:זוכי פרס הרי הרשון
2021 02
קטגוריה:זוכות פרס שרת התרבות
קטגוריה:סופרות ישראליות
קטגוריה:משוררות ישראליות
קטגוריה:מוזיקאיות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1975
קטגוריה:ישראלים שנולדו ב-1975
קטגוריה:חיילי חיל השריון